ai4bharat/Pralekha huggingface dataset:
প্রতিরক্ষামন্ত্রক
ভারতীয় সেনাবাহিনীতে মহিলা আধিকারিকদের জন্য পারমানেন্ট কমিশন মঞ্জুর : সেনাবাহিনীর সদর দপ্তর থেকে দরখাস্ত জমা দেওয়ার বিস্তারিত নির্দেশাবলী জারি করা হয়েছে
নয়াদিল্লী, ৪ আগস্ট, ২০২০
সরকার আনুষ্ঠানিকভাবে ভারতীয় সেনাবাহিনীতে মহিলা আধিকারিকদের পারমানেন্ট কমিশন মঞ্জুর করার যে চিঠি পাঠিয়েছিল সেনাবাহিনীর সদর দপ্তর, সেই চিঠি পাওয়ার পর এ বিষয়ে প্রয়োজনীয় পদক্ষেপ গ্রহণ করেছে। এর জন্য স্পেশাল নাম্বার ফাইভ সিলেকশন বোর্ড গঠন করা হয়েছে। সমস্ত মহিলা আধিকারিকদের এই বিষয়ে বিস্তারিত নির্দেশাবলী জারি করা হয়েছে- যেখানে দরখাস্ত জমা দেওয়ার প্রক্রিয়া বিশদে উল্লেখ করা আছে।
সেনাবাহিনীতে যেসমস্ত মহিলা আধিকারিক উইমেন স্পেশাল এন্ট্রি স্কিম  এবং শর্ট সার্ভিস কমিশন উইমেন এর মাধ্যমে যোগদান করেছেন তাঁরাই এক্ষেত্রে আবেদন করতে পারবেন। আবেদন পত্রের সঙ্গে অপশন সার্টিফিকেট সহ অন্যান্য প্রয়োজনীয় নথি ৩১শে আগস্টের মধ্যে সেনাবাহিনীর সদর দপ্তরে জমা দিতে হবে। আবেদনপত্রের একটি নমুনা সহ কি কি নথি জমা দিতে হবে সে বিষয়ে বিশদে প্রশাসনিক নির্দেশাবলীতে উল্লেখ করা আছে।
কোভিড পরিস্থিতির কারণে নিষেধাজ্ঞা জারি হওয়ায় সংশ্লিষ্ট মহিলা আধিকারিকদের কাছে এই সংক্রান্ত তথ্য পৌঁছে দেওয়ার জন্য বিভিন্ন পদ্ধতি ব্যবহার করা হয়েছে। আবেদনপত্রগুলি জমা পরার পর সেগুলি পরীক্ষা করা হবে। এরপর সিলেকশন বোর্ড নিয়োগ প্রক্রিয়া শুরু করবে।
(CG/CB/NS
নির্বাচনকমিশন
নির্বাচন কমিশনের মিজোরাম, ঝাড়খণ্ড, পশ্চিমবঙ্গ এবং ত্রিপুরায় বিশেষ কেন্দ্রীয় পুলিশ পর্যবেক্ষক নিয়োগ করল
নয়াদিল্লি, ২৭ মার্চ, ২০১৯
নির্বাচন কমিশন বিএসএফ-এর অবসরপ্রাপ্ত মহানির্দেশক শ্রী কে কে শর্মাকে পশ্চিমবঙ্গ ও ঝাড়খণ্ডের বিশেষ কেন্দ্রীয় পুলিশ পর্যবেক্ষক হিসেবে নিযুক্ত করেছে। শ্রী শর্মা ১৯৮২ ব্যাচের আইপিএস আধিকারিক।
নির্বাচন কমিশন ত্রিপুরা এবং মিজোরামে এই কাজের দায়িত্ব দিয়েছে মণিপুর পুলিশের অবসরপ্রাপ্ত মহানির্দেশক শ্রী মৃণালকান্তি দাসকে। শ্রী দাস ১৯৭৭ ব্যাচের আইপিএস আধিকারিক।
এই দুই পর্যবেক্ষক সংশ্লিষ্ট রাজ্যগুলিতে বাহিনী মোতায়েন এবং অন্যান্য নিরাপত্তা সংক্রান্ত বিষয়ে নজরদারি করবেন।
CG/CB/DM
(Visitor Counter : 59
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৬৭ কোটি ৮৪ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১২ কোটি ৭ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৭ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৬৭ কোটি ৮৪ লক্ষ ৭৮ হাজার ৪৮৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১২ কোটি ৭ লক্ষ ৪২ হাজার ৫৬৬টি টিকার ডোজ হাতে রয়েছে।
CG/BD/SB
(Visitor Counter : 65
প্রধানমন্ত্রীরদপ্তর
মার্কিন রাষ্ট্রপতি ডোনাল্ড ট্রাম্পের সঙ্গে প্রধানমন্ত্রী শ্রী নরেন্দ্র মোদীর বার্তালাপ
নয়াদিল্লি, ৭ জানুয়ারি, ২০২০
প্রধানমন্ত্রী শ্রী নরেন্দ্র মোদী নতুন বছরের শুভেচ্ছা বিনিময়ের জন্য মার্কিন রাষ্ট্রপতি মিঃ ডোনাল্ড ট্রাম্পের সঙ্গে কথা বলেছেন।
প্রধানমন্ত্রী এই নতুন বছরে রাষ্ট্রপতি ট্রাম্প, তাঁর পরিবার এবং মার্কিন নাগরিকদের সুস্বাস্থ্য, সমৃদ্ধি এবং সাফল্য কামনা করেছেন।
প্রধানমন্ত্রী বলেছেন, বিশ্বাস, পারস্পরিক সম্মান এবং বোঝাপড়ার ওপর ভিত্তি করে ভারত ও মার্কিন যুক্তরাষ্ট্রের মধ্যে যে সম্পর্ক গড়ে উঠেছে তা আরও শক্তিশালী হয়ে উঠবে। প্রধানমন্ত্রী দুই দেশের মধ্যে কৌশলগত অংশীদারিত্বের ওপর নির্ভর করে গত বছর যে উল্লেখযোগ্য সাফল্য এসেছে তার উল্লেখ করেন এবং পারস্পরিক স্বার্থ-সংশ্লিষ্ট সব বিষয়ে সহযোগিতা বৃদ্ধির জন্য রাষ্ট্রপতি ট্রাম্পের সঙ্গে কাজ চালিয়ে যাওয়ার ইচ্ছা প্রকাশ করেন।
রাষ্ট্রপতি ট্রাম্প নতুন বছরে ভারতবাসীর সমৃদ্ধির ও উন্নতি কামনা করেছেন। গত কয়েক বছরে দুই দেশের মধ্যে সম্পর্কে যে সাফল্য এসেছে তার জন্য তিনি সন্তোষ ব্যক্ত করেন এবং দ্বিপাক্ষিক সহযোগিতার নির্ভরতা দ্রুত এগিয়ে নিয়ে যেতে প্রস্তুত বলেও জানান।
CG/SS/DM
(Visitor Counter : 69
প্রধানমন্ত্রীরদপ্তর
ষষ্ঠ ভারত - জার্মানি আন্তঃসরকারি আলাপ-আলোচনার পূর্ণাঙ্গ অধিবেশনে যৌথভাবে সহাপতিত্ব করেছেন প্রধানমন্ত্রী
নতুন দিল্লি, ২ মে, ২০২২
ভারত - জার্মানি আন্তঃসরকারি আলাপ-আলোচনার  পূর্ণাঙ্গ অধিবেশনে সেদেশের চ্যান্সেলর ওলফ স্কোলজের সঙ্গে যৌথভাবে সভাপতিত্ব করেছেন প্রধানমন্ত্রী শ্রী নরেন্দ্র মোদী।
প্রারম্ভিক বক্তব্যে দুই নেতাই দ্বিপাক্ষিক সম্পর্কের গুরুত্বপূর্ণ বিভিন্ন দিক সহ একাধিক অভিন্ন আঞ্চলিক ও আন্তর্জাতিক বিষয়গুলির কথা উল্লেখ করেন। প্রধানমন্ত্রী জোর দিয়ে বলেন, জটিল এই বিশ্ব পরিস্থিতিতে ভারত - জার্মানি অংশীদারিত্ব সাফল্যের দৃষ্টান্ত হয়ে উঠতে পারে। ভারতের 'আত্মনির্ভর ভারত' অভিযানে অংশগ্রহণের জন্য তিনি জার্মানিকে আমন্ত্রণ জানিয়েছেন।
আন্তঃসরকারি আলাপ-আলোচনার বিভিন্ন বিষয় সম্পর্কে নিজেদের বৈঠকে দুই দেশের মন্ত্রী ও আধিকারিকরা সংক্ষিপ্ত বিবরণী পেশ করেন। এরমধ্যে রয়েছে - পররাষ্ট্র বিষয়ক ও নিরাপত্তা; অর্থনৈতিক, আর্থিক নীতি, বৈজ্ঞানিক ও সামাজিক আদান-প্রদান; জলবায়ু, পরিবেশ, দীর্ঘস্থায়ী উন্নয় এবং শক্তি।
ভারতের পক্ষ থেকে অর্থমন্ত্রী শ্রীমতী নির্মলা সীতারমন, বিদেশমন্ত্রী ডঃ এস জয়শঙ্কর, বিজ্ঞান ও প্রযুক্তি প্রতিমন্ত্রী ডাঃ জিতেন্দ্র সিং এবং শিল্প প্রসার ও অভ্যন্তরীণ বাণিজ্য দপ্তরের সচিব শ্রী অনুরাগ জৈন বিবরণী পেশ করেন।
পরিবেশ-বান্ধব ও নিরন্ত্রণ অগ্রগতির লক্ষ্যে অংশীদারিত্ব গড়ে তোলার জন্য ভারতের প্রধানমন্ত্রী এবং সেদেশের চ্যান্সেলরের মধ্যে যৌথ ঘোষণাপত্র স্বাক্ষরের মধ্য দিয়ে এই পূর্ণাঙ্গ অধিবেশনের সমাপ্তি হয়। দীর্ঘ মেয়াদী ভিত্তিতে উন্নয়নের লক্ষ্য পূরণে ভারত ও জার্মানির মধ্যে সরকারি পর্যায়ে সহযোগিতা গড়ে তোলার উদ্দেশ্যে এই অংশীদারিত্বে অগ্রাধিকার দেওয়া হয়েছে। দুই দেশের মধ্যে সহযোগিতার অঙ্গ হিসেবে জার্মানি ২০৩০ পর্যন্ত বিভিন্ন উন্নয়নমূলক ক্ষেত্রে ১০ বিলিয়ন ইউরো বিনিয়োগের বিষয়ে অঙ্গীকার প্রকাশ করেছে। এমনকি, দুই দেশের মধ্যে স্বাক্ষরিত যৌথ ঘোষণাপত্রে উচ্চ পর্যায়ে সহযোগিতা ও রাজনৈতিক দিশা স্থির করতে আন্তঃসরকারি আলাপ-আলোচনার কাঠামোর মধ্যে একটি মন্ত্রী পর্যায়ের ব্যবস্থা গড়ে তোলার কথাও বলা হয়েছে।
আন্তঃসরকারি আলাপ-আলোচনার পর একটি যৌথ ঘোষণাপত্র গ্রহণ করা হয়।
মন্ত্রী পর্যায়ে দ্বিপাক্ষিক বৈঠকের সময় একাধিক চুক্তি স্বাক্ষরিত হয়।
CG/BD/AS/
(
অর্থমন্ত্রক
পশ্চিমবঙ্গ সহ ১৪টি রাজ্যকে রাজস্ব ঘাটতি অনুদান বাবদ ৭,১৮৩.৪২ কোটি টাকা দেওয়া হয়েছে
নয়াদিল্লি, ৬ জুলাই, ২০২২
২০২২-২৩ অর্থবর্ষে পশ্চিমবঙ্গ সহ ১৪টি রাজ্যকে পঞ্চদশ অর্থ কমিশন রাজস্ব ঘাটতি বাবদ মোট ১৩,৫৮৭ কোটি টাকা দেওয়ার সুপারিশ করেছে। এর মধ্যে পশ্চিমবঙ্গ পেয়েছে সবথেকে বেশী অর্থ— ১,১৩২ কোটি ২৫ লক্ষ টাকা। এর ফলে এ পর্যন্ত পশ্চিমবঙ্গ রাজস্ব ঘাটতি বাবদ মোট ৪,৫২৯ কোটি টাকা পেল। কমিশন আসামকে মোট ৪,৮৯০ কোটি টাকা দেওয়ার সুপারিশ করেছে। চতুর্থ কিস্তিতে এই রাজ্য ৪০৭ কোটি ৫০ লক্ষ টাকা পেয়েছে। ত্রিপুরাকে ৪,৪২৩ কোটি টাকা দেওয়ার সুপারিশ করা হয়েছে। চতুর্থ কিস্তিতে সে রাজ্য ৩৬৮ কোটি ৫৮ লক্ষ টাকা পেয়েছে।
কেন্দ্রীয় অর্থ মন্ত্রকের ব্যয় দপ্তর ১৪টি রাজ্যকে রাজস্ব ঘাটতি অনুদান বাবদ ৭,১৮৩ কোটি ৪২ লক্ষ টাকা দিয়েছে। পঞ্চদশ অর্থ কমিশনের সুপারিশ অনুযায়ী রাজস্ব মূল্যায়ন ও ব্যয়ের মধ্যে ফারাক অনুসারে এই অনুদান দেওয়া হল। অর্থ কমিশন ২০২২-২৩ অর্থবর্ষে ১৪টি রাজ্যকে রাজস্ব ঘাটতি বাবদ অনুদানের মোট পরিমাণ ৮৬,২০১ কোটি টাকা দেওয়ার জন্য সুপারিশ করেছে। জুলাই মাসে চতুর্থ কিস্তির টাকা দেওয়ার ফলে রাজস্ব ঘাটতি বাবদ অনুদানের মোট পরিমাণ ২৮,৭৩৩ কোটি ৬৭ লক্ষ টাকা।
২০২০-২১ থেকে ২০২৫-২৬ সময়কালে পঞ্চদশ অর্থ কমিশন রাজস্বের মূল্যায়ন এবং রাজ্যের ব্যয়ের মধ্যে ফারাক অনুযায়ী অর্থ হস্তান্তরের পরিমাণ নির্ধারণ করে।সংবিধানের ২৭৫ অনুচ্ছেদ অনুযায়ী যে রাজ্যগুলি চতুর্থ কিস্তিবাবদ টাকা পেয়েছে সেগুলি হল – পশ্চিমবঙ্গ, ত্রিপুরা, আসাম, অন্ধ্রপ্রদেশ, হিমাচল প্রদেশ, কেরল, মণিপুর, মেঘালয়, মিজোরাম, নাগাল্যান্ড, পাঞ্জাব, রাজস্থান, সিকিম, এবং উত্তরাখণ্ড।
PG/CB/DM
(Visitor Counter : 124
প্রধানমন্ত্রীরদপ্তর
বিশ্ব যুব দক্ষতা দিবস উপলক্ষ্যে প্রধানমন্ত্রী ভাষণ দেবেন
নয়াদিল্লী, ১৪ জুলাই, ২০২০
প্রধানমন্ত্রী শ্রী নরেন্দ্র মোদী বিশ্ব যুব দক্ষতা দিবস উপলক্ষ্যে বুধবার অনলাইনের মাধ্যমে বক্তব্য রাখবেন। স্কিল ইন্ডিয়া মিশনের পঞ্চম বার্ষিকী উপলক্ষ্যে দক্ষতা বিকাশ ও শিল্পোদ্যোগ মন্ত্রক এই উপলক্ষ্যে একটি ডিজিটাল কনক্লেভের আয়োজন করেছে।
প্রেক্ষাপট
দেশের যুব সম্প্রদায়কে আরও দক্ষ করে তুলতে কেন্দ্র, স্কিল ইন্ডিয়া উদ্যোগের সূচনা করেছিল। এরফলে যুব সম্প্রদায় আরও বেশি কাজের সুযোগ পাবেন এবং যেখানে তারা কাজ করবেন সেখানে উৎপাদনে সুবিধা হবে। স্কিল ইন্ডিয়া কর্মসূচিতে বিভিন্ন বিষয়ের উপর পাঠক্রমের ব্যবস্থা করা হয়েছে। এই পাঠক্রমগুলি বিভিন্ন শিল্পসংস্থার এবং ন্যাশনাল স্কিল কোয়ালিফিকেশন ফ্রেমওয়ার্কের অধীনে সরকারের মান্যতা পেয়েছে। এই ধরণের পাঠক্রমগুলিতে হাতে-কলমে কাজ শেখা যাবে౼যাঁরা এইসব পাঠক্রমে অংশগ্রহণ করবেন তাঁরা তাঁদের কাজের বিষয়ে আরও দক্ষ হয়ে উঠবেন। এরফলে যখন ওই ব্যক্তি কর্মজীবনে প্রবেশ করবেন তখন সংশ্লিষ্ট সংস্থাকে আলাদা কোন প্রশিক্ষণের ব্যবস্থা করতে হবেনা।
(CG/CB/NS
মানবসম্পদবিকাশমন্ত্রক
সমকালীন সমস্যা সমাধানে ভারতীয় চিরাচরিত জ্ঞান ব্যবস্থা নিয়ে গবেষণা সংক্রান্ত বৈঠকে পৌরোহিত্য করলেন মানবসম্পদ উন্নয়ন মন্ত্রী
নয়াদিল্লি, ১৮ মার্চ, ২০২০
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক আজ নতুন দিল্লিতে ভারতীয় চিরাচরিত জ্ঞান ব্যবস্থা সংক্রান্ত গবেষণার বিষয়ে এক বৈঠকে পৌরোহিত্য করলেন। মানবসম্পদ উন্নয়ন প্রতিমন্ত্রী শ্রী সঞ্জয় ধোত্রে বৈঠকে উপস্থিত ছিলেন। সাহিত্য, কলা, বিজ্ঞান, সংস্কৃতি, ঔষধ, প্রযুক্তি প্রভৃতি ক্ষেত্রের বিশিষ্ট ব্যক্তিরা যাঁরা ভারতের এই চিরাচরিত জ্ঞান ব্যবস্থায় বিশেষ অবদান রেখেছেন তাঁরা এই বৈঠকে যোগ দেন। বিশিষ্ট শিক্ষা প্রতিষ্ঠানগুলির প্রধানরাও ভিডিও কনফারেন্সিং-এর মাধ্যমে এতে অংশ নেন।
মানবসম্পদ উন্নয়ন মন্ত্রী শ্রী পোখরিয়াল বলেন, ভারতের চিরাচরিত জ্ঞান ব্যবস্থা, বিজ্ঞান, প্রযুক্তি, শিল্প, স্থাপত্য, সংস্কৃতি, গণিত, ঔষধ ইত্যাদি ক্ষেত্রে বিশিষ্ট স্থান অধিকার করা আছে যা আমাদের গর্বের বিষয়। এক্ষেত্রে তিনি যোগ-এর উদাহরণ দেন যাকে রাষ্ট্রসঙ্ঘ এবং বিশ্বের প্রায় সব দেশই স্বীকৃতি দিয়েছে। মন্ত্রী বলেন, বহুদিন ধরেই এটা প্রমাণিত যে আমাদের চিরাচরিত জ্ঞান শুধুই যুক্তি-নির্ভর নয়, তা বিজ্ঞান-ভিত্তিকও। তিনি এও বলেন, ভারতীয় জ্ঞানের এই বিশালত্বকে স্বীকার করে একে ব্যবহার করা যায় সমকালীন সমস্যা সমাধানে আধুনিক গবেষণা ও উদ্ভাবনের মাধ্যমে। এটাই এখন সময়ের দাবি।
মন্ত্রী জানান, এই বৈঠকের উদ্দেশ্য প্রাচীন এবং আধুনিক জ্ঞানভাণ্ডারের সমন্বয়ে সমাজের উন্নয়ন সুনিশ্চিত করা। আমাদের সকলের প্রাথমিক উদ্দেশ্য জনকল্যাণ এবং আমাদের ভারতীয় চিরাচরিত ব্যবস্থার গবেষণার মাধ্যমে বর্তমান সমস্যাগুলির মোকাবিলা করার পথ খোঁজা।
শ্রী পোখরিয়াল বলেন, চিরাচরিত জ্ঞানের মাধ্যমে আমাদের গবেষণার দিগন্ত বিস্তৃত হবে। আমাদের প্রাচীন প্রথা এবং পাঠ্যে যে ভাবনা ছিল তা বহুমুখী। এর প্রভূত সম্ভাবনা আছে এবং এটা আমাদের চিন্তাভাবনাকে প্রসারিত করে ও সমাধানের অনেক পথ দেখায়।
কেন্দ্রীয় মানবসম্পদ উন্নয়ন মন্ত্রী বিভিন্ন প্রতিষ্ঠানের চলতি গবেষণা কাজের পর্যালোচনা করেন এবং এই সূত্রে তাদের অভিনন্দন জানান তিনি। তিনি সমস্ত প্রতিষ্ঠানের মধ্যে সংযোগ বাড়ানোর ওপর জোর দেন। এর পাশাপাশি, বিদেশি প্রতিষ্ঠানের সঙ্গে মিলেমিশে এই কাজকে এগিয়ে নিয়ে যেতে বলেন। তিনি বলেন, এর ফলে শুধু ভারতই নয়, সমগ্র বিশ্ব উপকৃত হবে।
মন্ত্রী আরও বলেন, কম খরচে নানা উদ্ভাবনের মাধ্যমে জাতীয় এবং আন্তর্জাতিক সমস্যার সমাধান করা সম্ভব। প্রাচীনকালে এমন কিছু শাস্ত্র ছিল যা এখনও গুরুত্বপূর্ণ। যেমন আয়ুর্বেদ, যোগ, পাণিনির অষ্টাধ্যায়ী এবং ভর্তৃহরির স্ফোটো সিদ্ধান্ত। এইসব বিষয়ে গবেষণায় আমাদের স্বাস্থ্যেরও উন্নতি হবে।
বৈঠকে মানবসম্পদ উন্নয়ন মন্ত্রকের অধীন একটি বিভাগ গঠনের পরামর্শ দেওয়া হয় যে বিভাগ এই গবেষণার বিষয়টি দেখভাল করবে এবং কোন একটি আইআইটি-কে দায়িত্ব দেওয়া হবে সমন্বয়কারী প্রতিষ্ঠান হিসেবে কাজ করার জন্য।
সাংসদ ডঃ সোনাল মান সিং, প্রধান বিজ্ঞান উপদেষ্টা শ্রী কে বিজয় রাঘবন, মানবসম্পদ উন্নয়ন মন্ত্রকের সচিব শ্রী অমিত খারে, আয়ুষ সচিব শ্রী বৈদ্য রাজেশ কোটেচা এবং কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চ , ডিফেন্স রিসার্চ অ্যান্ড ডেভেলপমেন্ট অর্গানাইজেশন  এবং মানবসম্পদ উন্নয়ন মন্ত্রকের উচ্চ পদস্থ আধিকারিকরা উপস্থিত ছিলেন এই বৈঠকে।
CG/AP/DM
(Visitor Counter : 87
অর্থমন্ত্রক
রিয়েল এস্টেট ক্ষেত্রে জিএসটি হার সংক্রান্ত পরিষদের ৩৪তম বৈঠকে গৃহিত সিদ্ধান্ত
নয়াদিল্লি, ১৯ মার্চ, ২০১৯
নতুন দিল্লীতে আজ জিএসটি পরিষদের ৩৪তম বৈঠক অনুষ্ঠিত হয়। পরিষদের ৩৩তম বৈঠকে সুলভ আবাসনের ক্ষেত্রে জিএসটি হার ১ শতাংশ এবং নির্মীয়মান আবাসনের ক্ষেত্রে ৫ শতাংশ কম করার ব্যাপারে যে সুপারিশ করা হয়েছিল তা কার্যকর করার পন্হা-পদ্ধতি নিয়ে মঙ্গলবার  পরিষদের ৩৪তম বৈঠকে আলোচনা হয়েছে।
পরিষদের এবারের বৈঠকে স্হির হয়েছে নির্মীয়মান আবাসন প্রকল্পগুলির ক্ষেত্রে প্রোমোটারদের পুরানো জিএসটি হারে কর প্রদানের জন্য একবার সুযোগ দেওয়া হবে। একইসঙ্গে প্রোমোটাররা নির্ধারিত সময়ের মধ্যে কর প্রদানের জন্য একবার সুযোগ পাবেন। এই সুযোগ গ্রহণে ব্যর্থ হলে তাদের নতুন হারে কর দিতে হবে। নির্দিষ্ট সময়সীমার মধ্যে যারা কর প্রদান করতে পারবেন তাদের ক্ষেত্রে নতুন আবাসন প্রকল্প বা নির্মীয়মান প্রকল্পের ক্ষেত্রে নতুন কর হার প্রযোজ্য হবে। সুলভ আবাসন নির্মাণের ক্ষেত্রে ইনপুট ট্যাক্স ক্রেডিট ছাড়াই ১ শতাংশ হারে নতুন দর ধার্য হবে, অন্যদিকে নির্মীয়মান আবাসন প্রকল্পগুলিতে সুলভ আবাসনের পরিবর্তে অন্যান্য আবাসনের ক্ষেত্রে ৫ শতাংশ হারে নুতন কর লাগু হচ্ছে। আবাসিক রিয়েল এস্টেট প্রকল্পগুলিতে দোকান, কার্যালয় প্রভৃতির মতো বাণিজ্যিক আবাসনের ক্ষেত্রে ৫ শতাংশ হারে কর ধার্য করার সিদ্ধান্ত নেওয়া হয়েছে।
CG/BD/NS
(Visitor Counter : 126
ক্ষুদ্র, অতিক্ষুদ্রওমাঝারিশিল্পমন্ত্রক
সঙ্কট মোকাবিলায় সমস্ত পক্ষকেই সুসংহত দৃষ্টিভঙ্গি গ্রহণ করতে হবে: শ্রী নীতিন গডকরি
নতুন দিল্লি, ৩মে,২০২০
কেন্দ্রীয় অতি ক্ষুদ্র, ক্ষুদ্র মাঝারি শিল্প উদ্যোগ এবং সড়ক পরিবহন ও মহাসড়ক মন্ত্রী শ্রী নীতিন গডকরি আজ তফশীলি জাতি -উপজাতি উদ্যোক্তাদের আওতাধীন অতি ক্ষুদ্র, ক্ষুদ্র মাঝারি শিল্প উদ্যোগ ক্ষেত্রে কোভিডি -১৯ এর প্রভাব নিয়ে দলিত ইন্ডিয়ান চেম্বার অফ কমার্স অ্যান্ড ইন্ডাস্ট্রির  প্রতিনিধিদের সাথে ভিডিও কনফারেন্সিংয়ের মাধ্যমে আলাপচারিতায় অংশ নিয়েছেন। এই মত বিনিময়কালে, ডিআইসিসিআইয়ের প্রতিনিধিরা কোভিড -১৯ মহামারীর জেরে এসসি-এসটি উদ্যোক্তাদের বিভিন্ন সমস্যার বিষয়ে উদ্বেগ প্রকাশ করেছেন এবং এর মোকাবিলায় কয়েকটি পরামর্শের সাথে সাথে ,এই ক্ষেত্রকে সচল রাখতে সরকারের কাছে সহায়তা চেয়েছেন।
শ্রী গডকরি কোভিড-১৯ সংক্রমণ মোকাবিলায় প্রয়োজনীয় প্রতিরোধমূলক ব্যবস্থা গ্রহণ করার জন্য শিল্প সংস্থাকে এগিয়ে আসার আহ্বান জানান। তিনি ব্যবসায়িক কার্যক্রম চলাকালীন পিপিই  ব্যবহার এবং সামাজিক দূরত্বের নিয়মগুলি বজায় রাখার পরামর্শ দেন।
কেন্দ্রীয় মন্ত্রী বলেন যে, রপ্তানি ক্ষেত্রের ক্ষমতা বৃদ্ধির পাশাপাশি, বিদেশী থেকে আমদানি কমিয়ে দেশীয় উৎপাদনের উপরও জোর দেওয়া দরকার। তিনি আরও বলেন, উদ্ভাবন,শিল্পোদ্যোগ, বিজ্ঞান ও প্রযুক্তি, গবেষণা ক্ষেত্রে দক্ষতা বৃদ্ধির দিকে নজর দেওয়া উচিত। তিনি বলেন যে ,আন্তর্জাতিক বাজারে প্রতিযোগিতায় টিকে থাকতে গুণমানের সাথে কোনও আপস না করে লজিস্টিক ব্যয়, মূলধন ব্যয়, বিদ্যুৎ ও উৎপাদন ব্যয় হ্রাস করার দিকে নজর দিতে হবে।
মন্ত্রী স্মরণ করিয়ে দেন, জাপান সরকার তার শিল্প সংস্থাগুলিকে চীন থেকে বিনিয়োগ সরিয়ে নিয়ে এসে অন্য কোথাও বিনিয়োগ করার জন্য বিশেষ প্যাকেজের কথা ঘোষণা করেছে। ভারতের এই সুযোগ কাজে লাগানো উচিত বলে জানান তিনি ।
তিনি আরও উল্লেখ করেন, গ্রীন এক্সপ্রেস হাইওয়ের কাজ ইতিমধ্যে শুরু হয়ে গেছে, এবং শিল্প ক্লাস্টার, অত্যাধুনিক প্রযুক্তিতে সজ্জিত লজিস্টিক পার্কগুলিতে শিল্প ক্ষেত্রে বিনিয়োগ করার সুযোগ তৈরি হয়েছে।
ডিআইসিসিআই দ্বারা উত্থাপিত কয়েকটি বড় বিষয় এবং এসসি-এসটি উদ্যোক্তাদের সাহায্য দেওয়ার জন্য বিভিন্ন মতামত যেমন - মোরাটোরিয়ামের সময় বৃদ্ধি, অতিরিক্ত জিএসটি অব্যাহতি, কর্মক্ষেত্রে মূলধনী ঋনের সীমা বৃদ্ধি, ঋণ দানের সহজ উপায় ,শিল্পের বিকেন্দ্রীকরণের মত বিষয়গুলি আলোচনায় ওঠে।
শ্রী গডকরি প্রতিনিধিদের প্রশ্নের জবাব দেন এবং সরকারের পক্ষ থেকে সম্ভাব্য সকল সহায়তা প্রদানের আশ্বাস দেন। তিনি জানান যে, বিষয়টি সংশ্লিষ্ট বিভাগগুলির কাছে তুলে ধরবেন। শ্রী গডকরি উল্লেখ করেন যে,সমস্ত পক্ষকেই এই সঙ্কট কাটিয়ে উঠতে অবশ্যই সুসংহত দৃষ্টিভঙ্গি গ্রহণ করতে হবে এবং এই সঙ্কট কাটিয়ে উঠতে এ সময়ে শিল্প সংস্থাগুলিকে ইতিবাচক মনোভাব পোষণের আহ্বান জানান।
শ্রী গডকরি গতকাল ফিকির মহিলা শাখা আয়োজিত অতি ক্ষুদ্র, ক্ষুদ্র মাঝারি শিল্প উদ্যোগে ১০০জন সফল মহিলা উদ্যোক্তাদের এক অনুষ্ঠান অনলাইনে উদ্বোধন করেন এবং ওয়েবিনারের মাধ্যমে সম্বোধন করেন। সেখানে মহিলা উদ্যোক্তাদের বিভিন্ন সমস্যা এবং অন্যান্য বিষয় নিয়ে আলোচনা এবং তাদের পরামর্শ দেওয়া হয়।
(CG/SS
প্রতিরক্ষামন্ত্রক
নতুন দিল্লিতে প্রতিরক্ষা মন্ত্রী শ্রী রাজনাথ সিং-এর সঙ্গে মার্কিন সেক্রেটারি অফ ডিফেন্স লয়েড অস্টিনের বৈঠক
নয়াদিল্লি, ০৫ জুন, ২০২৩
নতুন দিল্লিতে আজ প্রতিরক্ষা মন্ত্রী শ্রী রাজনাথ সিং – এর সঙ্গে মার্কিন সেক্রেটারি অফ ডিফেন্স লয়েড অস্টিনের দ্বিপাক্ষিক বৈঠকে দু’দেশের প্রতিরক্ষা সহযোগিতার নানা প্রসঙ্গ উঠে এল। বিশেষ জোর দেওয়া হয় প্রতিরক্ষা সরঞ্জাম নির্মাণ ক্ষেত্রে অংশীদারিত্ব বৃদ্ধির উপর।
স্থিতিস্থাপক সরবরাহ-শৃঙ্খল তৈরি করার পাশাপাশি, নতুন প্রযুক্তির বিকাশ এবং প্রতিরক্ষা স্টার্টআপ বাস্তুতন্ত্রকে আরও জোরদার করায় দ্বিপাক্ষিক সহযোগিতা আরও বৃদ্ধি করার পন্থা-পদ্ধতি নিয়ে আলোচনা করেন দুই নেতা।
সম্প্রতি প্রতিরক্ষা ক্ষেত্রে কৃত্রিম বুদ্ধিমত্তার প্রয়োগ এবং মহাকাশ প্রতিরক্ষা পরিসরে বার্তালাপ শুরু হওয়ায় সন্তোষ প্রকাশ করেন তাঁরা। ভারত – প্রশান্ত মহাসাগরীয় অঞ্চলে সুস্থিতি এবং আঞ্চলিক নিরাপত্তা ক্ষেত্রে দু’দেশের অভিন্ন স্বার্থের বিষয়টিও উঠে আসে বৈঠকে।
আলোচনায় যোগ দেন প্রতিরক্ষা মন্ত্রকের পদস্থ আধিকারিকরা। উপস্থিত ছিলেন চিফ অফ ডিফেন্স স্টাফ জেনারেল অনিল চৌহান, প্রতিরক্ষা সচিব গিরিধর আরামানে, প্রতিরক্ষা গবেষণা ও উন্নয়ন সংস্থার চেয়ারম্যান ডঃ সমীর ভি কামাথ প্রমুখ।
এই বৈঠকের আগে মার্কিন সেক্রেটারি অফ ডিফেন্স-কে তিন বাহিনীর পক্ষ থেকে গার্ড অফ অনার দেওয়া হয়। দু’দিনের সফরে ৪ জুন ভারতে এসেছেন মার্কিন সেক্রেটারি অফ ডিফেন্স।
CG/AC/SB
(Visitor Counter : 57
প্রধানমন্ত্রীরদপ্তর
কার্গিল বিজয় দিবসে শহীদ জওয়ানদের শ্রদ্ধার্ঘ্য প্রধানমন্ত্রী'র
নয়াদিল্লী, ২৬ জুলাই, ২০২১
প্রধানমন্ত্রী শ্রী নরেন্দ্র মোদী কার্গিল বিজয় দিবসে দেশকে রক্ষা করতে গিয়ে কার্গিল যুদ্ধে
যাঁরা প্রাণ হারিয়েছিলেন তাঁদের সকলকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন ;
“আমরা তাঁদের ত্যাগের কথা স্মরণ করি।
আমরা তাঁদের পরাক্রমকে স্মরণ করি।
আজ কার্গিল বিজয় দিবসে আমাদের দেশকে রক্ষা করতে গিয়ে কার্গিলে যাঁরা প্রাণ হারিয়েছিলেন তাঁদের সকলকে শ্রদ্ধা জানাই। তাঁদের সাহসিকতা প্রতিদিন আমাদের অনুপ্রাণিত করে।
গত বছরের ‘মন কি বাত’-এর একটি অংশ ভাগ করে নিচ্ছি।”
CG/SS/NS
(Visitor Counter : 138
স্বরাষ্ট্র মন্ত্রক
২০২০ সালের পদ্ম সম্মানের জন্য ১৬০০০-এর বেশি মনোনয়ন জমা পড়েছে ১৫ সেপ্টেম্বর পর্যন্ত মনোনয়ন জমা দেওয়া যাবে
নয়াদিল্লি, ০৯ অগাস্ট, ২০১৯
২০২০ সালের পদ্ম সম্মানের জন্য পয়লা মে থেকে মনোনয়ন জমা দেওয়া শুরু হয়েছে। এই মনোনয়ন জমা দেওয়ার শেষ তারিখ ১৫ই সেপ্টেম্বর। অনলাইনে https://padmaawards.gov.in এই ওয়েবসাইটের মাধ্যমে মনোনয়নগুলি জমা দেওয়ার কাজ চলছে। ইতিমধ্যে ১৬,১৭৬টি মনোনয়নের নিবন্ধীকরণ হয়েছে। এরমধ্যে ১২,৮৮৪টি মনোনয়নের প্রক্রিয়া সম্পূর্ণ হয়েছে। সমাজের যে কোন ক্ষেত্রে ব্যতিক্র কাজের স্বীকৃতিতে পদ্ম সম্মান দেওয়া হয়। জাতি, বর্ণ, পেশা, লিঙ্গ নির্বিশেষে যে কেউ এই সম্মান পেতে পারেন। তবে সরকারি কর্মচারী এবং রাষ্ট্রায়ত্ত্ব সংস্হায় কর্মরত ব্যক্তিরা এই সম্মানের জন্য বিবেচিত হবেন না। যদি না তিনি চিকিৎসক বা বিজ্ঞানী হন। কেন্দ্র, রাজ্য সরকার, কেন্দ্রশাসিত অঞ্চলের প্রশাসন, ভারতরত্ন এবং পদ্ম বিভূষণ সম্মান প্রাপকদের পদ্ম সম্মানের জন্য বাছাই করার জন্য অনুরোধ করা হয়েছে।
যেকোন নাগরিক নিজের জন্য এই সম্মানের বিষয়ে আবেদন করতে পারেন। এক্ষেত্রে উপরে উল্লিখিত ওয়েবসাইটে যাবতীয় তথ্য দিয়ে সর্বাধিক ৮০০ শব্দের মধ্যে একটি আবেদন করতে হবে।
SSS/CB/NS
(Visitor Counter : 61
প্রধানমন্ত্রীরদপ্তর
প্রধানমন্ত্রী আগামীকাল সর্দারধাম ভবন লোকার্পণ এবং সর্দারধাম দ্বিতীয় পর্বে কন্যা ছাত্রী নিবাসের ভূমি পুজোয় অংশ নেবেন
নয়াদিল্লি, ১০ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আগামীকাল  ভিডিও কনফারেন্সের মাধ্যমে বেলা ১১টায় সর্দারধাম ভবন লোকার্পণ এবং সর্দারধাম দ্বিতীয় পর্বে কন্যা ছাত্রী নিবাসের ভূমি পুজোয় অংশ নেবেন
সর্দারধাম সমাজের দুর্বলতর শ্রেণীর মানুষের শিক্ষা, সামাজিক অবস্থার পরিবর্তন এবং উন্নয়নের লক্ষ্যে কাজ করে আসছে। যুবসম্প্রদায়ের কর্মসংস্থানের সুযোগ তৈরি করতেও সর্দারধাম বড় ভূমিকা পালন করে। আমেদাবাদে গড়ে ওঠা সর্দারধাম ভবনে আধুনিক সুযোগ-সুবিধা সহ ছাত্রছাত্রীদের জন্য যাবতীয় অত্যাধুনিক ব্যবস্থা রয়েছে। কন্যা ছাত্রী নিবাসটিতে ২ হাজার জন বালিকা তাদের পারিবারিক আর্থিক অবস্থা নির্বিশেষে থাকতে পারবেন।
এই উপলক্ষে আয়োজিত অনুষ্ঠানে গুজরাটের মুখ্যমন্ত্রী ও উপ-মুখ্যমন্ত্রী উপস্থিত থাকবেন।
CG/BD/SB
(
আয়ুষ
আয়ুর্বেদে একটি একাডেমিক চেয়ার নিয়োগের জন্য অল ইন্ডিয়া ইনস্টিটিউট অফ আয়ুর্বেদ এবং অস্ট্রেলিয়ার ওয়েস্টার্ন সিডনি বিশ্ববিদ্যালয়ের মধ্যে সমঝোতা পত্র স্বাক্ষর
নতুন দিল্লি, ০৭ সেপ্টেম্বর, ২০২১
আয়ুষ মন্ত্রকের অধীন অল ইন্ডিয়া ইনস্টিটিউট অফ আয়ুর্বেদ এবং অস্ট্রেলিয়ার ওয়েস্টার্ন সিডনি বিশ্ববিদ্যালয়ের মধ্যে একটি একাডেমিক চেয়ার নিয়োগের জন্য ভার্চুয়াল মোডে আজ এক সমঝোতা পত্র স্বাক্ষরিত হয়েছে। অল ইন্ডিয়া ইনস্টিটিউট অফ আয়ুর্বেদের অধিকর্তা অধ্যাপক তনুজা নেসারি এবং ওয়েস্টার্ন সিডনি বিশ্ববিদ্যালয়ের উপাচার্য অধ্যাপক বার্নে গ্লোভার এই সমঝোতা পত্রে স্বাক্ষর করেন। এ উপলক্ষে আয়োজিত এক অনুষ্ঠানে উপস্থিত ছিলেন আয়ুষ মন্ত্রকের সচিব বৈদ্য রাজেশ কোটেচা এবং অস্ট্রেলিয়ার বাণিজ্য, পর্যটন ও বিনিয়োগ এবং বিদেশ মন্ত্রী মিস্টার ড্যান টেহান।
আয়ুর্বেদ এবং যোগশাস্ত্রে গবেষণামূলক কাজ কর্মের জন্য এই নতুন একাডেমিক চেয়ারটি গঠন করা হবে।
এই চেয়ারটি আয়ুর্বেদ নিয়ে কর্মশালা, আলোচনা সভা, সম্মেলন প্রভৃতি সম্পাদন করবে। এর পাশাপাশি, ভারতের আয়ুর্বেদ বিজ্ঞান সম্পর্কে প্রচার করবে। অস্ট্রেলিয়ায় আয়ুর্বেদ পদ্ধতির ব্যবহার সম্পর্কে আলোকপাত করবে। এছাড়া, শিক্ষার্থীদের আয়ুর্বেদ সম্পর্কিত গবেষণা এবং আয়ুর্বেদ চিকিৎসা ও ওষুধের প্রয়োগ সম্পর্কে বিস্তারিত পাঠদান করা হবে।
ওয়েস্টার্ন সিডনি বিশ্ববিদ্যালয়ের উপাচার্য অধ্যাপক বার্নে গ্লোভার এবং সহ-উপাচার্য অধ্যাপক লিন্ডা টেইলার বলেন, এই উদ্যোগটি উভয় দেশকেই সমান ভাবে উপকৃত করবে। আয়ুর্বেদ সংক্রান্ত গবেষণার ক্ষেত্রে উদ্ভাবন ও সহযোগিতাকে উৎসাহিত করবে। এছাড়াও সামাজিক ও অর্থনৈতিক উন্নয়নের পাশাপাশি মানুষের স্বাস্থ্য ব্যবস্থা উন্নতিতেও তা সাহায্য করবে।
আয়ুষ মন্ত্রকের সচিব বৈদ্য রাজেশ কোটেচার এই চেয়ার নিয়োগের ক্ষেত্রে আয়ুষ মন্ত্রকের সম্পূর্ণ সহযোগিতা ও সহায়তার আশ্বাস দেন।
CG/ SB
(Visitor Counter : 148
প্রধানমন্ত্রীরদপ্তর
প্রধানমন্ত্রী আগামী পয়লা এপ্রিল ‘পরীক্ষা পে চর্চা’ অনুষ্ঠানে ছাত্রছাত্রী, তাদের পিতা-মাতা ও শিক্ষক-শিক্ষিকাদের সঙ্গে মতবিনিময় করবেন
নয়াদিল্লি, ২৬ মার্চ, ২০২২
প্রধানমন্ত্রী শ্রী নরেন্দ্র মোদী আগামী পয়লা এপ্রিল দিল্লির তালকাটোরা স্টেডিয়ামে ‘পরীক্ষা পে চর্চা’ অনুষ্ঠানে ছাত্রছাত্রী, তাদের পিতা-মাতা ও শিক্ষক-শিক্ষিকাদের সঙ্গে মতবিনিময় করবেন। এই অনুষ্ঠানে তিনি চাপমুক্ত হয়ে পরীক্ষা দেওয়ার বিভিন্ন বিষয় নিয়ে কথা বলবেন।
এক ট্যুইটে প্রধানমন্ত্রী বলেছেন, “আসুন আরও একবার চাপমুক্ত হয়ে পরীক্ষা দেওয়ার বিভিন্ন বিষয় নিয়ে কথা বলি! আগামী পয়লা এপ্রিল এ বছরের ‘পরীক্ষা পে চর্চা’ অনুষ্ঠানে প্রাণচঞ্চল #ExamWarriors , তাদের পিতা-মাতা ও শিক্ষক-শিক্ষিকাদের যোগ দিতে আহ্বান জানাই।”
CG/BD/DM/
(
কর্পোরেটবিষয়সংক্রান্তমন্ত্রক
ভারতের আইসিএআই এবং পাপুয়া নিউ গিনির সিপিএ-র মধ্যে স্বাক্ষরিত সমঝোতা পত্রটিকে কেন্দ্রীয় মন্ত্রিসভা অনুমোদন দিয়েছে
নতুনদিল্লী, ২১ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে ভারতের ইন্সটিটিউট অফ চার্টার্ড অ্যাকাউন্টস  এবং পাপুয়া নিউ গিনির সার্টিফায়েড প্র্যাকটিশিং অ্যাকাউটেন্টস মধ্যে স্বাক্ষরিত সমঝোতা পত্রটিকে অনুমোদন দেওয়া হয়েছে। এরফলে পাপুয়া নিউগিনিতে অ্যাকাউন্টিং, আর্থিক হিসেব-নিকেশের ক্ষেত্রে দক্ষতা নির্মাণে দুটি সংস্থা একযোগে কাজ করবে।
কৌশল ও লক্ষ্য রূপায়ণ :
আইসিএআই এবং সিপিএপিএনজি একসঙ্গে যে কাজগুলি করবে সেগুলি হল :
১) পাপুয়া নিউগিনিতে আলোচনাচক্র এবং মতবিনিময়ের অনুষ্ঠান করা হবে।
২) কর্পোরেট ক্ষেত্রে প্রশাসনিক কাজকর্ম, বিভিন্ন গবেষণা, গুণমান বজায় রাখা, ফরেন্সিক অ্যাকাউন্টিং, পেশাদারদের দক্ষতা বৃদ্ধি ও অন্যান্য পারস্পরিক স্বার্থ সংশ্লিষ্ট ক্ষেত্রে সহযোগিতা গড়ে তোলা হবে।
৩) ভারত ও পাপুয়া নিউগিনির অ্যাকাউটেন্সিরর সঙ্গে যুক্ত পেশাদাররা বিধি-নিষেধ মুক্ত তথ্য আদান-প্রদান করবে। সিপিএপিএনজি-র বিভিন্ন বিষয়ে পাঠদানের জন্য পাঠ্যসূচি তৈরি ও পরীক্ষা নেওয়ার ক্ষেত্রে আইসিএআই সাহায্য করবে।
৪) ছাত্রছাত্রী এবং শিক্ষক-শিক্ষিকাদের মধ্যে আদান-প্রদান কর্মসূচি বাস্তবায়িত করা হবে।
৫) হিসেব রক্ষক, অর্থ সংক্রান্ত বিভিন্ন স্বল্পমেয়াদী পাঠক্রমের ব্যবস্থা পাপুয়া নিউগিনিতে করা হবে।
মূল প্রভাব :
ভারতীয় চার্টার্ড অ্যাকাউন্টেন্টরা স্থানীয় আর্থিক সংক্রান্ত পেশাদার সম্প্রদায়ের সদস্যদের সাহায্য করবেন। পাপুয়া নিউগিনিতে ভারতীয় চার্টার্ড অ্যাকাউন্টেন্টদের সম্পর্কে প্রস্তাবিত সমঝোতাপত্র অনুসারে ইতিবাচক ভাবমূর্তি গড়ে উঠবে। আইসিএআই-এর পাপুয়া নিউগিনি সহ অস্ট্রেলেশিয়া-ওশিয়ানিয়া অঞ্চলে তিন হাজারের বেশি সদস্য রয়েছেন। এই সমঝোতাপত্রের মাধ্যমে আইসিএআই-এর সদস্যরা সিপিএপিএনজি-র সদস্যদের সাহায্য করতে পারবেন।
প্রেক্ষাপট :
১৯৪৯ সালের দ্য চার্টার্ড অ্যাকাউটেন্টস অ্যাক্ট অনুসারে আইসিএআই একটি বিধিবদ্ধ সংস্থা যেটি ভারতের চার্টার্ড অ্যাকাউটেন্টদের নিয়ামক সংস্থা হিসেবে কাজ করে। ১৯৯৬ সালের অ্যাকাউটেন্টস অ্যাক্ট অনুসারে সিপিএপিএনজি পাপুয়া নিউগিনির অ্যাকাউন্টিং পেশাদারদের নিয়ামক সংস্থা যেটি ওই দেশের পেশাদারদের স্বার্থ রক্ষার কাজ করে।
CG/CB
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ০৮ জুন, ২০২২
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৯৪.৪৩ কোটি টিকার ডোজ দেওয়া হয়েছে
ভারতের সক্রিয়ভাবে আক্রান্তের সংখ্যা বর্তমানে ২৮,৮৫৭
সক্রিয়ভাবে আক্রান্তের পরিমাণ ০.০৭ শতাংশ
বর্তমানে আরোগ্যের হার ৯৮.৭২ শতাংশ
গত ২৪ ঘন্টায় ৩,৩৪৫ জন আরোগ্য লাভ করেছেন।
আরোগ্যের সংখ্যা মোট বেড়ে হয়েছে ৪,২৬,৩৬,৭১০
গত ২৪ ঘণ্টায় নতুন করে আক্রান্তের সংখ্যা ৫,২৩৩
দৈনিক আক্রান্তের হার ১.৬৭ শতাংশ
সাপ্তাহিক ভিত্তিতে আক্রান্তের হার ১.১২ শতাংশ
এ পর্যন্ত ৮৫.৩৫ কোটি নমুনা পরীক্ষা করা হয়েছে;
গত ২৪ ঘন্টায় ৩,১৩,৩৬১টি নমুনা পরীক্ষা করা হয়েছে
CG/ SB
(Visitor Counter : 88